Procedură privind acreditarea reprezentanților mass-media

**Dispoziții generale**

Acreditarea de presă se poate acorda reprezentanților care au profesia de jurnalist, conform următoarelor cerințe:

* să aibă studii superioare de specialitate;
* să adere la principiile deontologice cuprinse în Rezoluțiile nr. 1003 (1993) și nr. 1215 (1993) ale Adunării Parlamentare a Consiliului Europei, privind responsabilitatea socială și legală care le revine pentru informarea corectă a opiniei publice și respectarea valorilor morale și a drepturilor cetățenești;
* să facă dovada unui contract de muncă/de colaborare, având funcția de jurnalist, conform încadrării COR;
* jurnaliștii independenți vor trebui să prezinte o dovadă a activității jurnalistice (un material publicat recent, însoțit de dovada încasării contravalorii onorariului primit pentru acesta).

În ceea ce privește instituția de presă, aceasta trebuie:

* să fie o instituție independentă din punct de vedere editorial, fără restricții de distribuire a informațiilor;
* să indice sursa de finanțare;
* să fie o organizație media profesionistă, care să adere la regulile menționate în anexă;
* să aibă un sediu profesional verificabil și un număr de telefon.

**Acreditarea jurnaliștilor**

Pentru obținerea acreditării anuale, jurnalistul solicitant trebuie să prezinte următoarele documente la adresa de e-mail: cabinet.prefect.ipag@mai.gov.ro

* Cerere prin care se solicită acreditarea anuală. Aceasta va conține: numele, prenumele, calitatea jurnalistului în cadrul redacției (redactor, publicit-comentator, fotoreporter, operator etc.) și datele de contact (e-mail, telefon) la care dorește să primească materialele de presă. Cererea va fi datată și ștampilată de directorul sau redactorul șef al instituției de presă respective.
* Curriculum Vitae al jurnalistului/jurnaliștilor propuși pentru a fi acreditați;
* Copie după cartea de identitate;
* Copie după contractul de muncă / dovada activității jurnalistice (însoțită de dovada încasării contravalorii onorariului primit pentru aceasta);
* Dovada plății la zi a taxelor și a impozitelor;
* O fotografie recentă;
* Angajament conform căruia aderă la regulile prezentate în anexă.

Dosarele incomplete NU sunt acceptate.

În cazul în care contractul de muncă al jurnalistului cu instituția de presă din care face parte încetează, jurnalistul are obligația să anunțe în scris la adresa de e-mail: cabinet.prefect.ipag@mai.gov.ro

**Informații suplimentare**

Acreditarea se acordă la cerere, în termen de două zile lucrătoare de la înregistrarea acesteia.

În baza articolului nr. 18 din Legea nr. 544/2001, „autoritățile publice pot refuza acordarea acreditării sau pot retrage acreditarea unui ziarist numai pentru fapte care impiedică desfășurarea normală a activității autorității publice și care nu privesc opiniile exprimate în presă de respectivul ziarist, în condițiile și în limitele legii”.

În cazul refuzului acordării acreditării jurnalistului sau a retragerii acesteia, se va comunica în scris acest lucru instituției de presă.

Anexa

Norme aplicabile activității reprezentanților mass-media în clădirea Instituției Prefectului

1. Reprezentanții mass-media trebuie să dețină o acreditare de presă valabilă, emisă de Instituția Prefectului.
2. Reprezentanților mass-media li se permite înregistrarea (audio și/sau video) în Instituția Prefectului numai în cadrul ședințelor și a altor activități la care participă prefectul.
3. Utilizarea camerelor de filmat și a echipamentelor de înregistrare audio și/sau video ascunse este interzisă.
4. Înregistrările sunt permise în sălile de ședință în timpul în care are loc ședința și în alte spații cu autorizația prealabilă a Cancelariei Prefectului.
5. Reprezentanții mass-media vor respecta demnitatea și intimitatea tuturor persoanelor prezente în interiorul clădirii, precum și integritatea echipamentelor și a proprietății Instituției Prefectului.
6. Demnitarii și funcționarii publici pot refuza cererile prin care li se solicită interviuri sau pot întrerupe un interviu în orice moment. Orice astfel de hotărâre trebuie respectată de către reprezentanții mass-media.
7. Abordarea personalului cu echipamentul de înregistrare în funcțiune, fără permisiunea prealabilă a acestuia, este interzisă.
8. În cazul în care un reprezentant mass-media încalcă prezentele norme, acreditarea de presă a acestuia devine automat nulă. Cererile de acreditare viitoare ale acestuia pot fi respinse pe o perioadă de până la un an, în funcție de gravitatea încălcării.

Angajament privind Normele aplicabile activității reprezentanților mass-media în clădirea Instituției Prefectului

Subsemnatul,

Nume: ...............................................................................................................................................

Prenume: ..........................................................................................................................................

Organismul de presă (dacă sunt mai multe, vă rugăm să le menționați pe

toate): ................................................................................................................................................

...........................................................................................................................................................

confirm că am primit un exemplar al Normelor aplicabile activității reprezentanților mass-media în clădirea Instituției Prefectului și mă angajez să le respect în decursul perioadei pentru care am primit o acreditare de presă.

Asumat la: ........................................................................................................................................

Data: .................................................................

Semnătura: .......................................................

Formular destinat demnitarilor pentru a solicita accesul reprezentanților mass-media în

biroul lor

Dl/Dna/Dra ................................................................, în calitate de ................................................ în cadrul Instituției Prefectului, invită următoarea echipă de presă scrisă / audio-video:

Post:

...............................................

Nume:

(1) .........................................................................................

(2) .........................................................................................

(3) .........................................................................................

să se prezinte în biroul său, Clădirea ....................................................... nr. .................. la data de

......................

ora preconizată: ............

 (data)

........................................

(semnătura)

........................................